Държавен вестник, бр. 94, 2023 г., стр. 85

БРОЙ  94	
Д Ъ Р Ж А В Е Н  В Е С Т Н И К 	
СТР.  85  
за датата, часа и мястото на провеждане на 
първата среща в процедурата по медиация и 
по телефона.
(5) Координаторът проверява редовността 
на връчването на съобщенията до страните не 
по-късно от две седмици преди определената 
дата за първа среща в процедура по медиация, 
като изисква информация от деловодителя на 
съответния съдебен състав. Деловодителят 
незабавно уведомява координатора и съдия­
та-докладчик след връщането на съобщени­
ето по делото, ако установи нередовност на 
връчването.
Чл. 31. (1) В едноседмичен срок от уве­
домяването за насрочената процедура по 
медиация страните могат да посочат по общо 
съгласие един или повече медиатори, които 
да проведат процедурата. Медиаторите трябва 
да са вписани в списъка на медиаторите към 
окръжен съд, който може и да е различен от 
съда, към който е съдебният център, където 
се провежда медиацията.
(2) В срока по ал. 1 страните подават до 
координатора на съдебния център заявле­
ние, с което го уведомяват за избрания от 
тях медиатор. В заявлението страните или 
техните представители трябва да посочат и 
телефон, а по възможност и електронен адрес 
за връзка с тях.
(3) След получаването на заявлението от 
страните за избор на медиатор координаторът 
на съдебния център незабавно проверява:
1. дали заетостта на избрания медиатор 
позволява той да проведе процедурата по 
медиация в определения от съда срок;
2. в случай че избраният от страните ме­
диатор е вписан в списъка на медиаторите 
към друг окръжен съд, дали медиаторът е 
съгласен да проведе процедурата по медиация 
в определения срок.
(4) В случай че страните са избрали ме­
диатор от списъка на медиаторите към друг 
окръжен съд, различен от съда, към който е 
съдебният център, където се провежда ме­
диацията, и когато са изпълнени условията 
на ал. 3, координаторът на съдебния център 
уведомява страните на посочените от тях те­
лефони или електронни адреси за разноските 
за провеждането на медиацията, определени 
съгласно правилата на глава четвърта, които 
те следва да внесат в тридневен срок от уве­
домлението по сметка на съда, като в същия 
срок представят на координатора на съдебния 
център платежен документ за това. Разноски 
за провеждането на медиацията не се внасят, 
ако страните са се съгласили медиацията да 
се проведе чрез видеоконферентна връзка, 
което обстоятелство се отбелязва в заявле­
нието по ал. 2.
Чл. 32. Когато страните са се съгласили 
медиацията да се проведе от повече от един 
медиатор, разноските за втория и следващите 
медиатори се внасят от страните поравно преди 
провеждане на първата среща в процедурата 
по медиация. Страните внасят разноските в 
тридневен срок от уведомлението им от ко­
ординатора по сметка на съда, като в същия 
срок представят на координатора платежен 
документ за това.
Чл. 33. (1) Координаторът на съдебния 
център определя медиатор, който да проведе 
първата среща в процедурата по чл. 22, ал. 1 
от Закона за медиацията, когато:
1. страните не изберат медиатор по реда 
на чл. 31, ал. 1 и 2;
2. подаденото от страните заявление не 
отговаря на изискванията на чл. 31, ал. 2;
3. не са налице условията на чл. 31, ал. 3; 
или
4. разноските по провеждане на процеду­
рата по медиация, когато такива са дължими, 
не са внесени или не е представен документ 
за внасянето им в срока по чл. 31, ал. 4 или 
чл. 32.
(2) Координаторът определя медиатор за 
провеждане на процедурата по медиация, 
като съобразява:
1. посочените от медиаторите сфери на 
специализация;
2. допълнителната квалификация на ме­
диаторите;
3. професионален опит на медиаторите.
(3) При определянето на медиатор коорди­
наторът съблюдава равномерната натовареност 
на медиаторите в съдебния център, индивиду­
алната заетост на медиатора и възможността 
му да проведе процедурата в определения от 
съда срок. Координаторът съобразява пери­
одичните заявки, които медиаторите трябва 
да правят, за времето, през което са на раз­
положение за провеждане на процедури по 
медиации към съдебния център.
(4) Когато нито един от медиаторите от 
списъка към окръжния съд, към който е 
центърът по медиация или в чийто район се 
намира районният съд, към който е центърът по 
медиация, не може да проведе процедурата по 
медиация, координаторът на съдебния център 
определя подходящ медиатор от списъците към 
друг окръжен съд, след като получи неговото 
съгласие за това. В този случай разноските 
за провеждане на процедурата се заплащат 
от бюджета на съда.
Чл. 34. (1) Координаторът незабавно уведо­
мява медиатора за процедурата по медиация, 
за участието в която е определен, като му 
съобщава времето и мястото за провежда­
нето є, включително и страните и техните 
представители, както и предмета на спора.
(2) В случай че са налице обстоятелства, 
които представляват пречка за участието на 
медиатора в процедурата, той незабавно ин­
формира координатора за това. Медиаторът